§ 53 Eelarve täitmine  (1) Eelarve täitmist korraldab vallavalitsus.  (2) Eelarve täitmise eesmärk on  tagada eelarves ettenähtud tulude täielik ja õigeaegne laekumine tervikuna ja iga tuluallika järgi, samuti eelarves määratud kulude kasutamine. Eelarveaasta lõpuks laekumata tulud loetakse selle eelarveaasta tuludeks, millal need laekuvad.  (3) Eelarvet täidetakse vastavalt tulude ja kulude loendile. Eelarves määratud kulusid võib kasutada üksnes ettenähtud otstarbeks.  (4) Reservfondi moodustamiseks määratakse kuni 1% planeeritud eelarve tuludest.  (5) Reservfond moodustub planeeritud  eelarveliste tulude täitumisel.  (6) Eelarveliste tulude alalaekumise korral jääb reservfond moodustamata.  (7) Reservfondi kasutatakse eelarves ettenägemata ja edasilükkamatute kulude katteks vallavalitsusele esitatud taotluse alusel. Vallavalitsuse positiivse otsuse korral esitatakse eelarve muudatusettepanek vallavolikogule. Eitava otsuse korral esitab taotleja uue põhjendatud taotluse komisjonile seisukohavõtuks.  (8) Kassatagavara käsutab vallavalitsus tulude laekumise viibimisel eelarve  kulude katmiseks ja see tuleb taastada volikogu poolt määratud suuruseni samal eelarveaastal. Volikogu võib vähendada kassatagavara eelarve täitmisel tekkinud tulude puudujäägi katmiseks.